ระเบียบคณะกรรมการช่างรังวัดเอกชน ว่าด้วยการกำหนดมาตรฐานและการตรวจสอบเครื่องมือรังวัดของสำนักงานช่างรังวัดเอกชน พ.ศ. 2535
ระเบียบคณะกรรมการช่างรังวัดเอกชน
ระเบียบคณะกรรมการช่างรังวัดเอกชน
ว่าด้วยการกำหนดมาตรฐานและการตรวจสอบเครื่องมือรังวัดของสำนักงานช่างรังวัดเอกชน
พ.ศ.
๒๕๓๕
--------------------

 อาศัยอำนาจตามความในมาตรา
๗ (๔) และมาตรา ๕๑ แห่งพระราชบัญญัติ
ช่างรังวัดเอกชน พ.ศ. ๒๕๓๕
คณะกรรมการช่างรังวัดเอกชนระเบียบไว้ ดังต่อไปนี้

 ข้อ ๑
ระเบียบนี้เรียกว่า " ระเบียบคณะกรรมการช่างรังวัดเอกชน ว่าด้วยการ
กำหนดมาตรฐานและการตรวจสอบเครื่องมือรังวัดของสำนักงานช่างรังวัดเอกชน
พ.ศ. ๒๕๓๕"

 ข้อ ๒
ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป

 ข้อ ๓
ในระเบียบนี้
 "เทปวัดระยะ"
หมายถึง วัตถุที่ทำด้วยโลหะซึ่งใช้วัดระยะ มีความยาวไม่น้อยกว่า 
๓๐ เมตร
 "กล้องธิโอโดไลท์"
หมายถึง กล้องวัดมุม
ทั้งระบบเชิงกลและระบบอิเล็กทรอนิกส์ซึ่งมีความละเอียดที่อ่านได้โดยตรง ๑ ลิบดา
หรือดีกว่า และให้หมายความรวมถึงกล้องสำรวจแบบประมวลผล (Total Station) ด้วย
 "เครื่องวัดระยะอิเล็กทรอนิกส์"
(Electronic Distance Measuring Instrument) 
หมายถึง
เครื่องมือที่ใช้สำหรับวัดระยะทั้งระบบที่ใช้แสงและระบบที่ใช้คลื่นวิทยุ
หรือระบบอื่นใด
โดยแสดงผลระยะทางที่วัดเป็นตัวเลขได้โดยตรงละเอียดถึงเซนติเมตรหรือดีกว่า
 "กล้องสำรวจแบบประมวลผล"
(Total Station) หมายถึง กล้องธิโอโดไลท์และ
เครื่องวัดระยะอิเล็กทรอนิกส์ประกอบอยู่ด้วยกัน
และแสดงค่าที่วัดได้เป็นตัวเลขบนจอภาพวัดทิศทาง
ได้ละเอียดไม่น้อยกว่า ๑ ลิบดา
และวัดระยะได้ละเอียดถึงเซนติเมตรหรือดีกว่า

 ข้อ ๔
การตรวจสอบและการให้คำรับรองเครื่องมือรังวัดที่ช่างรังวัดเอกชนจะ
นำมาใช้ในการปฏิบัติงานในสำนักงานช่างรังวัดเอกชน
จะต้องดำเนินการดังนี้
 ๔.๑
ผู้ที่ประสงค์จะขอให้พนักงานเจ้าหน้าที่ทำการตรวจสอบและให้คำรับรอง
เครื่องมือรังวัดที่ช่างเอกชนจะนำมาใช้ในการปฏิบัติงานในสำนักงานช่างรังวัดเอกชน
ให้ยื่นคำขอ
ต่อพนักงานเจ้าหน้าที่ ณ สำนักงานคณะกรรมการช่างรังวัดเอกชน
ตามแบบ สชอ.๔ ท้ายระเบียบนี้
 ๔.๒ เมื่อพนักงานเจ้าหน้าที่ได้รับคำขอตามข้อ
๔.๑ แล้ว ให้ทำการตรวจสอบ
ตามมาตรฐานที่กรมที่ดินได้กำหนดไว้สำหรับการตรวจสอบเครื่องมือรังวัดของทางราชการ
กรมที่
ดิน
 ๔.๓ การตรวจสอบตามข้อ ๔.๒ ถ้าเป็นกล้องสำรวจแบบประมวลผล
กล้องธิโอ
โดไลท์หรือเครื่องวัดระยะอิเล็กทรอนิกส์
ให้ผู้ยื่นคำขอตามข้อ ๔.๑ ร่วมทำการตรวจสอบและดูแล
รักษาเครื่องมือรังวัดตลอดจนอำนวยความสะดวกในการปฏิบัติการตรวจสอบแก่พนักงานเจ้าหน้าที่
ผู้ทำการตรวจสอบด้วย จนกว่าจะแล้วเสร็จ
 ๔.๔ เครื่องมือรังวัดที่ช่างรังวัดเอกชนจะนำไปใช้ได้จะต้องผ่านการตรวจสอบ
และมีการให้คำรับรองแล้วตามระเบียบทั้งนี้ให้ทำการตรวจสอบอย่างน้อยปีละหนึ่งครั้ง
หากต่อมา
ปรากฏว่า ได้มีการซ่อมเครื่องมือรังวัดใด
เครื่องมือรังวัดนั้นจะต้องได้รับการตรวจสอบทุกครั้งหลัง
จากที่มีการซ่อมเสร็จแล้ว
และเมื่อพนักงานเจ้าหน้าที่ได้ทำการตรวจสอบและรับรองแล้ว จึงจะนำ
ไปใช้ในการรังวัดได้
 ๔.๕ เมื่อได้มีการตรวจสอบตามข้อ ๔.๒ แล้ว
เห็นว่าเครื่องมือรังวัดดังกล่าวได้
มาตรฐานตามที่กำหนดไว้แล้ว
ก็ให้นายทะเบียนออกหนังสือรับรองให้ไว้เป็นหลักฐานตามแบบ 
สชอ.๕ ท้ายระเบียบนี้

 ข้อ ๕
ให้นายทะเบียนจัดทำทะเบียนเครื่องมือรังวัดที่ได้ผ่านการตรวจแล้วตาม
ข้อ ๔ ไว้ให้เป็นหมวดหมู่
และให้มีการแก้ไขปรับปรุงให้เป็นปัจจุบันเพื่อสะดวกแก่การควบคุมต่อไป

 ข้อ ๖
ให้อธิบดีกรมที่ดินรักษาการตามระเบียบนี้

 ประกาศ
ณ วันที่ ๒๖ ตุลาคม พ.ศ. ๒๕๓๕
  ผัน จันทรปาน
  อธิบดีกรมที่ดิน
  ประธานคณะกรรมการช่างรังวัดเอกชน

[ดูข้อมูลจากภาพกฎหมาย]

[รก.๒๕๓๕/๑๑๘/๑๑/๘ ธันวาคม ๒๕๓๕]

 ฐาปนี
/ แก้ไข
 ๒๓
กันยายน ๒๕๔๕
 B+A(C)